‘सखाराम बाइण्डर’ ने आदमी और औरत के रिश्ते पर किया सोचने पर मजबूर
उदयपुर| भारतीयलोक कला मंडल मे संस्थापक पद्मश्री देवीलाल सामर की स्मृति में छः दिन के नाट्य समारोह का गुरुवार को ‘सखाराम बाइण्डर’ नाटक के मंचन के साथ समापन हुआ। सखाराम बाइण्डर प्रसिद्ध लेखक विजय तेंदुलकर लिखित और उमेशकांत के निर्देशन में मंचित की गई। नाटक समाज की उस घिनौनी तस्वीर को पेश करती है जहां पुरुष के लिए वासना ही सबकुछ है और औरत के लिए अपनी भावनाओं को दबाते हुए घुट कर रहना ही जीवन है। नाटक समाज के हर उस वर्ग पर प्रहार करता है जहां औरत और मर्द का रिश्ता भावनात्मक होकर जिस्मानी है। यही सच्चाई दर्शकों को आदमी और औरत के रिश्ते पर सोचने के लिए मजबूर कर देती है। मंच पर भूमिकाओं में जगजीत, प्रदीप, नेहा, माल्विका, गुरिंदर, सुरिंदर और रमन थे। सहायक निदेशक गोवर्धन सामर ने बताया कि नाट्य समारोह और लोकानुरंजन मेले में कई संस्थाओं ने सहयोग प्रदान किया। रियाज तहसीन, लइक हुसैन भी मौजूद रहे।
hin_Deva hin_Deva